ซุปเปอร์ จูเนียร์ จัดเต็มสมฐานะราชาเอนเตอร์เทน ฮือฮา ซีวอน ยักษ์โผล่ สุขฮาสนุกทะลุจอ
แฟนคลับยกนิ้วให้เป็นราชาแห่งเอนเตอร์เทนเนอร์ตัวจริง สมฉายา Global Performance King เพราะขนาดเป็นคอนเสิร์ตออนไลน์รูปแบบใหม่ Beyond LIVE (บียอนด์ ไลฟ์) หนุ่มวงเคป๊อปตัวพ่อ ซุปเปอร์ จูเนียร์ (SUPER JUNIOR)ยังส่งพลังความมันส์ความสนุกเต็มสิบทะลุหน้าจอ ในคอนเสิร์ตภายใต้ชื่อว่า SUPER JUNIOR Beyond the SUPER SHOW (ซุปเปอร์ จูเนียร์ บียอนด์ เดอะซุปเปอร์ โชว์) ที่ถ่ายทอดสดไปทั่วโลกผ่านแอปพลิเคชัน NAVER V LIVE มียอดผู้รับชมจากทั่วโลกสูงถึง 1.23 แสนคน และยอดกดหัวใจกันสนั่นรัวๆๆ ถล่มทลายทั่วโลกรวมกว่า 2.85 พันล้านดวง แฮชแท็กของคอนเสิร์ตนี้ #SUPERJUNIOR_BeyondLIVE ครองอันดับ 1 เรียลไทม์บน Twitter ได้กว่า 13 ประเทศ ทั้งประเทศไทย กัวเตมาลา มาเลเซีย เม็กซิโก เวียดนาม บราซิล ซาอุดีอาระเบีย ชิลี เปรู เอกวาดอร์ ฯลฯเต็มอิ่มเต็มสุขตลอด 2 ชั่วโมงกว่า ผ่าน 16 บทเพลงแถมช่วงทอล์กก็ยังจัดเต็มซะหายคิดถึง พูดคุยกันนานกว่า 15 นาที ยังสื่อความรักถึงแฟนคลับ แต่ละคนโชว์ทักษะการพูดคุยอย่างมีไหวพริบผ่าน การสื่อสารโต้ตอบ แบบวิดีโอคอลกับแฟนคลับทั่วโลก สนุกกับศิลปินขวัญใจได้จากที่บ้าน อีกทั้งยังสร้างรอยยิ้มให้กับผู้ชมที่ นั่งแถวหน้าสุดในห้อง ในช่วงถามคำถาม โดย Beyond LIVE ที่ถ่ายทอดสดไปทั่วโลกมีระบบคำแปลกว่า 13 ภาษา เพิ่มความใกล้ชิดในการสื่อสารกันมากขึ้นแต่ไฮไลต์สุดว้าวที่ไม่เคยเห็น ยกให้การปรากฏตัวสุดเซอร์ไพรส์ของ Giant SIWON แฟนๆอ้าปากค้างเมื่อชีวอนตัวยักษ์บิ๊กเบิ้มขนาดความสูงกว่า 12 เมตร โผล่ทะลุออกมาจากเวที มาพูดคุยทักทายกับสมาชิกคนอื่นๆ เป็นคอนเทนต์ AR ที่ใช้เทคโนโลยี Volumetric ขั้นสูงอันเกิดจากความร่วมมือของ SK Telecom กับ SM Entertainment เติมเต็มความมีชีวิตชีวาในฮอลล์คอนเสิร์ต โดยขั้นตอนที่ถ่ายทำ Giant SIWON ในสตูดิโอนั้น มีการใช้กล้องกว่า 106 ตัว คอยจับภาพรายละเอียดความเคลื่อนไหวของ SIWON เป็นช็อตๆแล้วใช้การสร้างแบบจำลอง 3 มิติ กับเทคโนโลยีการจดจำใบหน้าขั้นสูงเพื่อสร้าง AR ที่มีความละเอียดสูง นอกจากความตื่นเต้นเร้าใจ และความสนุกฮา ยังไม่พลาดช็อตซึ้ง ช่วงท้ายคอนเสิร์ตซูเปอร์ จูเนียร์ เผยความ รู้สึกแสนอบอุ่นว่า พวกเรามีความสุขมากที่ได้อยู่ร่วมกันกับทุกคนในช่วงที่เผชิญกับอนาคตใหม่นี้ มันเป็นช่วงเวลาที่แปลกใหม่กับการได้เห็นแฟนๆทีละคนๆแบบใกล้ชิดกว่าเดิม พวกเราจะเป็นซุปเปอร์จูเนียร์ ที่พยายามสร้างความทรงจำดีๆ ร่วมกับทุกคนอยู่เสมอครับ.
แฟนคลับยกนิ้วให้เป็นราชาแห่งเอนเตอร์เทนเนอร์ตัวจริง สมฉายา Global Performance King เพราะขนาดเป็นคอนเสิร์ตออนไลน์รูปแบบใหม่ Beyond LIVE 
ซุปเปอร์จูเนียร์,เคป๊อป,คอนเสิร์ตออนไลน์,คอนเสิร์ต,ชีวอน,3 มิติ,ข่าววันนี้,นักร้อง